De britiske hovedpersoner blev berømmet af regeringerne i London og Zanzibar for deres handlinger før og under krigen, og mange fik som belønning gode stillinger og æresbevisninger. General Raikes, lederen for askariene, blev udnævnt til medlem af første klasse af [[Zanzibars strålende stjernes orden]] 24. september 1896, medlem af første klasse af [[Hamudieh-ordenen]] 25. august 1897 og blev senere udnævnt til øverstkommanderende for Zanzibars styrker.<ref name="LondonGazette1" /><ref name="LondonGazette2" /> General Mathews, den zanzibariske hærkommandant, blev udnævnt til medlem af Hamudieh-ordenen 25. august 1897 og blev første- og finansminister i den zanzibariske regering.<ref name="LondonGazette2" /> Basil Cave, konsulen, blev ''companion'' af [[Order of the Bath]] 1. januar 1897<ref name="LondonGazette3" /> og forfremmet til generalkonsul den 9. juli 1903.<ref name="LondonGazette4" /> Harry Rawson blev udnævnt til kommandørridder af Bath-ordenen for sit arbejde på Zanzibar og blev senere guvernør i [[New South Wales]] i [[Australien]] og blev forfremmet til [[admiral]].<ref name="TheTimes" /> Rawson blev også udnævnt til medlem af første klasse af Zanzibars strålende stjernes orden 8. februar 1897 og Hamondiehs orden 18. juni 1898.<ref name="LondonGazette5" /><ref name="LondonGazette6" />
Historie